CINNEADH (Euratom) 2023/226 ÓN gCOMHAIRLE

an 30 Eanáir 2023

maidir le síneadh a chur leis na buntáistí a thugtar don chomhghnóthas Hochtemperatur-Kernkraftwerk GmbH

TÁ COMHAIRLE AN AONTAIS EORPAIGH,

Ag féachaint don Chonradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 48 de,

Ag féachaint don togra ón gCoimisiún Eorpach,

De bharr an mhéid seo a leanas:

Le Cinneadh 74/296/Euratom (3) agus le Cinneadh an 16 Samhain 1992 (4) , thug an Chomhairle do HKG roinnt buntáistí atá liostaithe in Iarscríbhinn III a ghabhann leis an gConradh, ar feadh tréimhse 25 bliana amhail ón 1 Eanáir 1974.

I litir uaidh dar dáta an 7 Deireadh Fómhair 2021, d’iarr HKG go gcuirfí síneadh breise leis an stádas comhghnóthais. Ba cheart go mbeadh feidhm ag an síneadh sin maidir leis na díolúintí ó cháin aistrithe talún, ó cháin talún agus ó cháin tuillimh trádála ar ús fiachais fhadtéarmaigh. Ina theannta sin, rinne HKG iarratas ar dhíolúine ó gach cáin dhíreach a mbeadh Comhghnóthais, a maoin, a sócmhainní agus a n-ioncam faoi dhliteanas ina leith murach sin. Rinne sé iarratas chun go leagfaí an díolúine sin amach sa ar an bbealach is fairsinge is féidir agus chun go mbeadh sí infheidhme ón 1 Eanáir 2018 ar aghaidh. D’iarr HKG díolúine ó na cánacha díreacha seo a leanas is infheidhme i bPoblacht Chónaidmhe na Gearmáine ach, ar mhaithe le soiléireacht, ní mór a lua nach liosta uileghabhálach é an liosta seo: Körperschaftsteuer (cáin chorparáide), Solidaritätszuschlag (“formhuirear dlúthpháirtíochta” i leith cáin chorparáide), Gewerbesteuer (cáin ghnó áitiúil), Grunderwerbsteuer (cáin ar mhaoin dhochorraithe a fháil) agus, Grundsteuer (cáin talún).

Is é cuspóir reatha HKG clár a chur chun feidhme chun an stáisiún cumhachta núicléiche a dhíchoimisiúnú go dtí céim an iniaimh shábháilte agus, ina dhiaidh sin, clár faireachais a chur i gcrích ar na suiteálacha núicléacha lena mbaineann.

Ba cheart, dá bhrí sin, cúnamh a thabhairt do HKG chun an clár um an stáisiún cumhachta núicléiche a dhíchoimisiúnú go dtí céim an iniaimh shábháilte agus clár an fhaireachais ar na suiteálacha núicléacha atá faoi iamh a chur chun feidhme, tríd an ualach airgeadais a laghdú agus trí na buntáistí cánach breise a iarradh a thabhairt.

Dá bhrí sin, ba cheart síneadh cúlghabhálach a chur leis na buntáistí a thugtar do HKG ar feadh na tréimhse céanna leis an síneadh ar a stádas Comhghnóthais, eadhon ón 1 Eanáir 2018 go dtí an 31 Nollaig 2022.

TAR ÉIS AN CINNEADH SEO A GHLACADH:

Airteagal 2

Tá tabhairt na mbuntáistí a liostaítear in Airteagal 1 do HKG faoi réir an choinníll go mbeidh rochtain ag an gCoimisiún ar an bhfaisnéis thionsclaíoch, theicniúil agus eacnamaíoch uile, lena n-áirítear an fhaisnéis a bhaineann le sábháilteacht, a fuair HKG le linn chur chun feidhme an cláir um an stáisiún cumhachta núicléiche a dhíchoimisiúnú go dtí céim an iniaimh shábháilte agus chur chun feidhme an chlár an faireachais ar na suiteálacha núicléacha atá faoi iamh.

Bainfidh an coinníoll sin leis an bhfaisnéis uile a bhfuil HKG i dteideal í a chur ar aghaidh i gcomhréir leis na conarthaí a tugadh i gcrích leis. Cinnfidh an Coimisiún an fhaisnéis a chuirfear in iúl dó, mar aon leis an modh ina ndéanfar an chumarsáid sin agus áiritheoidh sé go scaipfear an fhaisnéis sin.